***Білім беру саласы:*** ***« Шығармашылық»***

***Бөлімі:*** ***Жапсыру***

***Тақырыбы:*** ***«Аққала»***

***Мақсаты:*** Балаларға шеңбер және сопақ пішіндерді алу үшін бұрыштарды дөңгелектеп кесуге, композицияны құруға үйретуді жалғастыру.

***Әдіс-тәсілдер:*** түсіндіру,көрсету,сұрақ-жауап,сергіту сәті,қорытындылау.

***Көрнекілік:*** қыс көрінісі суреттері,геометриялық дөңгелек пішіндер,үлгі, желім,қылқалам,бояулар.

* Балалар бүгінгі күн ерекше,өйткені біздің топқа қонақтар келді.

***Шаттық шеңбері:***

Күннің көзі ашылды,

Көкке шуақ шашылды.

Құтты қонақ келіпті,

Төрімізге еніпті.

Амандасу үлкенге тәрбиенің басы ғой.

Ал қанекей бәріміз,сәлем дейік үлкенге.

***Балалар келген қонақтармен сәлемдеседі.***

-Балалар,енді орындарыңа отырып,мына суретке қараңдаршы,далада қандай өзгерістер бар екен ?(сурет бойынша жұмыс)

-Далада қар жауып тұр,айнала аппақ қар.

-Дұрыс олай болса мен сендерге жұмбақ жасырайын,сендер шешуін табыңдар.

***Жұмбақтар:***

Қыста ғана болады, ұстасаң қолың тоңады. ***(қар)***

Қырға сүйреп шығам,ойға мініп түсем. ***(шана)***

Аяқтарым қалтырап,қос тай міндім жалтылдақ.

Шапса жубын жазбайды,қолымда екі таяғым. ***(коньки)***

Зырлаймын қардың үстімен,озамын атты кісіден. ***(шаңғы)***

***Тақпақтар:***

***Дария:*** Далада қар борайды,

 Ақ мамыққа орайды

 Мұз болады қатады

 Жып-жылтыр боп жатады.

***Тұрсынай:*** Аралайды бақшаны

 Үзілмейді жақсы әні

 Гүлденеді бақшалар

 Жауса,жаусын ақша қар.

***Бекет:*** Аппақ ұлпа қары бар

 Қаңтардың өз сәні бар.

***Әлішер:*** Бұрқыратқан ақ қарды

 Көрдіңдер ме,ақ қарды.

 Дауысы да тым өткемді

 Борандатып өткенді.

***Ғажайып сәт:***

***Топқа көңілді әуенмен Аққала кіреді.***

Мен,Аққала,ақ бала

Келіп қалдым бақшаға

Екі көзім қап-қара

Көргің келсе сен қара.

***Аққала:*** -Сәлематсыңдар ма,балалар!

***Тәрбиеші:*** -Саламатсыз ба Аққала!

***Аққала:*** -Бәрін тамаша болып өсіпсіңдер.Далаға қараңдаршы,қар жауып

тұр,балалар далада ойнап жүр.Сендер білесіңдер ме,қыста қандай ойын бар?

***Балалар***: -Балалар шанамен сырғанайды,коньки,шаңғы тебеді,қардан аққала соғады.

***Аққала сәл мұңайып:*** -Жоқ,қазір балалар аққала соғып ойнамайды.

 -Сендер далада аққала көрдіңдер ме?

***Балалар:*** -Жоқ.

***Тәрбиеші:*** -Аққала,сен ренжіме біз сағанбалалармен бірге көп аққала жасап береміз,солай емеспе балалар?

***Балалар:*** - Иә.

***Аққала: -*** Мен қуаныштымын,балалар маған аққала жасап беретін болды.

* Балалар, біз аққала жасау үшін алдымен мына үлгіге қараймыз.
* Аққаланың денесі қандай геометриялық пішінге ұқсас?
* Дөңгелек.
* Балалар, аққала неше дөңгелектен тұрады,қане санайықшы.
* 1,2,3.
* Дұрыс айтасыңдар, ең үлкен дөңгелек – төменгі жағы,орташасы – кеудесі,кішкентайы – басы және 2 қолы, 2көзі, сәбізден – мұрны бар.

Балаларға аққаланы қалай жапсыру керектігін түсіндіру.

***Сергіту сәті:***

***Қайда екен қолымыз***

***Оңымыз бен солымыз***

***Білеміз бе оны біз***

***Міне,оң мен солымыз***

***Міне алақай қолымыз***

***Қол соғайық бәріміз.***

Балалар өз орындарына жайғасып,алдарындағпішіндерді,желім,қайшы,

қылқалам,қара және қызыл бояуларды пайдаланып жұмыстарын жасайды

***Тәрбиеші: -*** Енді,Аққалаға арнап тақпақтар айтып берейік.

***Құралай:*** Көше бойы омбы қар

 Жиналамыз топтала

 Демей бетім домбығар

 Соғамыз біз аққала

***Нұрсая:*** Марал,Зада мақтана

 Соқтық дейді аққала

 Мен қызықтап көріп ем

 Аққала емес, ақ бала

***Құралай:*** Көше бойы омбы қар

 Жиналамыз топтала

 Демей бетім домбығар

 Соғамыз аққала

**Аққала:** - Ой, алақай ,балалар рахмет сендерге мен енді жалғыз емеспін,достарым көбейді. маған арнап айтқан тақпақтарың үшін де рахмет.

Мен енді қайтайын,сау болыңдар.

Балалардың жұмыстарынан көрме ұйымдастыру,жақсы жұмыс жасаған балаларды мақтап- мадақтау.

Ұйымдастырылған оқу іс-әрекетін сұрақ-жауап арқылы қорытындылау.

***КМКҚ «Жауқазын» ясли бақшасы***

***Тақырыбы: «Аққала»***

  ***Дайындаған тәрбиеші: Аманова Марал***

***Ақпан - 2014***